Μουστοκούλουρα με πετιμέζι και μελάσα
Ο συνδυασμός από πετιμέζι και μελάσα κάνει αυτά τα μουστοκούλουρα ακόμα πιο λαχταριστά. Ιδανικά για σνακ των παιδιών στο σπίτι ή στο σχολείο.
300 γρ. αλεύρι για όλες τις χρήσεις , 1/4 κουτ. γλυκού τζίντζερ σε σκόνη , 3/4 κουτ. γλυκού κανέλα σε σκόνη , 1/4 κουτ. γλυκού γαρίφαλο τριμμένο , στη μύτη του κουτ. γλυκού αλάτι, 1/2 κουτ. γλυκού μπέικιν πάουντερ , 40 ml χυμός πορτοκαλιού, 50 ml ελαιόλαδο, 50 ml ηλιέλαιο, 90 γρ. πετιμέζι, 70 γρ. μελάσα, ξύσμα από 1 πορτοκάλι, 1/2 κουτ. γλυκού μαγειρική σόδα
Για να φτιάξουμε μπουστοκούλουρα με πετιμέζι και μελάσα, αρχικά ανακατεύουμε σε ένα μπολ το αλεύρι, το τζίντζερ, την κανέλα, το γαρίφαλο, το αλάτι και το μπέικιν πάουντερ. Σε ένα άλλο μπολ ανακατεύουμε τον χυμό πορτοκαλιού, το ελαιόλαδο, το ηλιέλαιο, το πετιμέζι, τη μελάσα, το ξύσμα και τη σόδα. Ενώνουμε τα δύο μείγματα και πλάθουμε μια σχετικά σφιχτή ζύμη. Χωρίζουμε σε μπαλάκια των 40 γρ. και πλάθουμε στρογγυλά κουλούρια. Τα αραδιάζουμε σε μεγάλο ταψί στρωμένο με λαδόκολλα.Ψήνουμε σε προθερμασμένο φούρνο στους 170°C, κατά προτίμηση στη λειτουργία του αέρα, για περίπου 35 λεπτά.
Αλεύρι (ζύμες),Πορτοκάλι,Vegan